Covid-19-statistieke: Effense styging in gevalle(Argieffoto: Unsplash) Suid-Afrika het nou 3 540 891 bevestigde gevalle van Covid-19 nadat nog 6 762 nuwe gevalle bevestig is. Volgens die Nasionale Instituut vir Oordraagbare Siektes (Nios) is daar tans 138 326 aktiewe gevalle van die koronavirus en altesame 8 513 mense word in hospitale behandel nadat nog 316 mense opgeneem is. Tot dusver het 3 309 735 mense reeds van die virus herstel. Die algehele sterftesyfer staan op 92 830 nadat nog 181 sterftes bevestig is. Die meeste nuwe gevalle is steeds in die Wes-Kaap (28%), gevolg deur Gauteng (22%), KwaZulu-Natal (18%), die Oos-Kaap (11%), Limpopo (5%), en dan die Vrystaat, Mpumalanga, die Noord-Kaap en Noordwes (4% elk). Die getal positiewe gevalle staan op 15,5%, ŉ styging van die 14% waarop dit ŉ dag tevore gestaan het. Die sewedaggemiddeld is 17,3%, ietwat laer as die 18,3% van ŉ dag tevore. Nog 72 871 dosisse van die Covid-19-entstof is Woensdag toegedien.